KOMISIJOS REGLAMENTAS (EB) Nr. 705/2006
2006 m. gegužės 8 d.
iš dalies keičiantis Reglamentą (EB) Nr. 22/2006 dėl nuolatinio konkurso perparduoti Bendrijos rinkoje Belgijos, Čekijos, Ispanijos, Prancūzijos, Airijos, Italijos, Vengrijos, Lenkijos, Slovakijos, Švedijos intervencinių agentūrų saugomą cukrų paskelbimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 9 straipsnio 3 dalį,
kadangi:
(1)
Komisijos reglamente (EB) Nr. 22/2006 (2) nurodytas perparduoti skirtas kiekis atspindi 2005 m. gruodžio 31 d. intervencinių atsargų situaciją. Nuo tos datos kai kurių iš tų valstybių narių bei Vokietijos ir Slovėnijos intervencinės agentūros yra priėmusios didelius cukraus kiekius.
(2)
Tie kiekiai turi būti įtraukti į nuolatinio konkurso būdu Bendrijos vidaus rinkoje parduoti pateikiamą kiekį.
(3)
Todėl Reglamentą (EB) Nr. 22/2006 reikėtų atitinkamai iš dalies pakeisti.
(4)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamentas (EB) Nr. 22/2006 iš dalies keičiamas taip:
1)
antraštinė dalis pakeičiama taip:
2)
1 straipsnis pakeičiamas taip:
„1 straipsnis
Belgijos, Čekijos, Vokietijos, Ispanijos, Airijos, Italijos, Vengrijos, Lenkijos, Slovėnijos, Slovakijos, Švedijos intervencinės agentūros nuolatinio konkurso būdu pateikia parduoti Bendrijos vidaus rinkoje iš viso 1 493 136,672 tonas cukraus, priimto intervencijai ir turimo parduoti vidaus rinkoje. Susijusios valstybės narės ir konkretus cukraus kiekis yra nurodyti I priede“;
3)
I priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gegužės 8 d.